Virallinen lehti nro C 200 , 30/06/1997 s. 0140



A4-0191/97 Ehdotus neuvoston asetukseksi hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä (KOM(96)0596 - C4-0031/97 - 96/0282(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan neljäs a viite (uusi) >EP:n äänestyksessä hyväksytty teksti> ottaa huomioon kolmen toimielimen 6 päivänä maaliskuuta 1995 antaman yhteisen julistuksen varainhoitoa koskevien säännösten sisällyttämisestä säädöksiin(1), (1) EYVL C 102, 4.4.1996, s. 4 (Tarkistus 2) Johdanto-osan 1 a kappale (uusi) >EP:n äänestyksessä hyväksytty teksti> Euroopan parlamentti vaati Euroopan mehiläishoitajien vaikean taloudellisen tilanteen vuoksi yksimielisesti 20 päivänä tammikuuta 1995 antamassaan päätöslauselmassa komission neuvostolle ja Euroopan parlamentille toimittamasta tiedonannosta «Keskusteluesitys Euroopan mehiläishoidosta»(1) suorien tukitoimien (pölytystuki, yhteisön suosituimmuusaseman puuttumisen aiheuttaman tulonmenetyksen johdosta maksettavat tasaushyvitykset) käyttöön ottamista; koska Euroopan mehiläishoidon tilanne on jatkuvasti vakava, tällaisia tukitoimia on nyt välittömästi toteutettava, (1) EYVL C 43, 20.2.1995, s. 130 (Tarkistus 3) Johdanto-osan 3 a kappale (uusi) >EP:n äänestyksessä hyväksytty teksti> on erityisen tärkeää kehittää korkealaatuisen hunajan kaupan pitämistä Euroopan unionissa ja estää hunajan tuontia kolmansista maista vääristämästä kilpailua; vertikaalisten elintarvikedirektiivien yksinkertaistamisen yhteydessä esitettyä hunajadirektiiviä (KOM(95)0722 - 96/0114(CNS) on muutettava tämän mukaisesti, (Tarkistus 4) Johdanto-osan 4 kappale >Alkuperäinen teksti> ottaen huomioon varroa-punkin lisääntyminen viime vuosina useissa jäsenvaltioissa ja tämän tuholaisen hunajantuotannolle aiheuttamat vaikeudet yhteisön toimet ovat osoittautuneet tarpeellisiksi, >EP:n äänestyksessä hyväksytty teksti> ottaen huomioon varroa-punkin lisääntyminen viime vuosina useissa jäsenvaltioissa ja tämän tuholaisen hunajantuotannolle aiheuttamat vaikeudet yhteisön toimet ovat osoittautuneet tarpeellisiksi; varroa-punkin ja muiden mehiläisten sairauksien vastaiset toimet on sen vuoksi sisällytettävä eläinlääketieteelliseen politiikkaan ja rahoitettava sen puitteissa, (Tarkistus 5) Johdanto-osan 5 kappale >Alkuperäinen teksti> näissä olosuhteissa ja hunajan tuotannon ja kaupan pitämisen kehittämiseksi yhteisössä on ilmeisesti tarpeen perustaa viipymättä vuosittain kansallisia ohjelmia, jotka käsittävät tekniseen apuun liittyviä toimia, toimia varroa-punkin ja siihen liittyvien tautien torjumiseksi sekä alppilaiduntamisen järkeistämiseksi, alueellisten mehiläishoitokeskusten hallinnon varmistamiseksi ja yhteistyön järjestämiseksi hunajan laadun parantamiseen liittyvissä ohjelmissa, >EP:n äänestyksessä hyväksytty teksti> näissä olosuhteissa on tarpeen perustaa viipymättä vuosittain kansallisia ohjelmia, jotka käsittävät toimia hunajan tuotannon ja sen kaupan pitämisen tehostamiseksi yhteisössä; nämä ohjelmat annetaan tiedoksi komissiolle, joka päättää niiden hyväksymisestä, (Tarkistus 6) Johdanto-osan 6 kappale >Alkuperäinen teksti> alan tilastotietojen täydentämiseksi jäsenvaltioiden olisi tehtävä alalla rakennetutkimus sekä kannan laskennan ja tuotannon että kaupan pitämisen ja hinnanmuodostuksen osalta, >EP:n äänestyksessä hyväksytty teksti> sellaisten yhteisöä koskevien, luotettavien tilastotietojen saamiseksi, joiden avulla voidaan johdonmukaisesti seurata mehiläishoidon alan rakenteellista kehitystä ja hunajan markkinakehitystä, jäsenvaltiot tekevät yhteistyössä komission kanssa rakennetutkimuksen sekä kannan laskennan ja tuotannon että kaupan pitämisen ja hinnanmuodostuksen osalta, (Tarkistus 7) Johdanto-osan 8 a kappale (uusi) >EP:n äänestyksessä hyväksytty teksti> markkinoiden avoimuuden parantamiseksi tämän asetuksen mukaisia määräyksiä on täydennettävä yhteisössä tuotetun hunajan ja tuontihunajan yhteisillä markkinastandardeilla. (Tarkistus 8) Johdanto-osan 8 b kappale (uusi) >EP:n äänestyksessä hyväksytty teksti> Euroopan parlamentin ja komission välillä tehdyssä komitologiaa koskevassa sopimuksessa, johon viitataan Euroopan parlamentin 24 päivänä lokakuuta 1996 antamassa päätöslauselmassa esityksestä Euroopan yhteisöjen yleiseksi talousarvioksi varainhoitovuodeksi 1997 - Pääluokka III - Komissio(1), velvoitetaan erityisesti komissio pitämään parlamentti täysin ajan tasalla 5 artiklassa tarkoitetun kaltaisen komitean työstä ja vaatimaan kaikilta tällaisen komitean jäseniltä vakuutus siitä, että heidän jäsenyytensä kyseisessä komiteassa ei ole ristiriidassa heidän henkilökohtaisten etujensa kanssa, (1) EYVL C 347, 18.11.1996, s. 125 (Tarkistus 9) - 1 artikla (uusi) >EP:n äänestyksessä hyväksytty teksti> - 1 artikla 1. Mehiläishoidon ekologisen tehtävän turvaamiseksi Euroopassa mehiläishoitajille maksetaan pölytystukea. >EP:n äänestyksessä hyväksytty teksti> 2. Pölytystuki on Portugalissa, Espanjassa ja Kreikassa 2,5 ecua mehiläisyhdyskuntaa kohden vuodessa, muissa jäsenvaltioissa 5 ecua mehiläisyhdyskuntaa kohden vuodessa. (Tarkistus 10) - 1 a artikla (uusi) >EP:n äänestyksessä hyväksytty teksti> - 1a artikla 1. Yhteisön suosituimmuusaseman puuttumisesta johtuvien tulonmenetysten korvaamiseksi mehiläishoitajille maksetaan vuosittain tasaushyvitystä. >EP:n äänestyksessä hyväksytty teksti> 2. Tasaushyvitys määritellään jokaiselle jäsenvaltiolle erikseen keskiarvojen perusteella. Se on mehiläishoitajalle hunajasta maksetun keskimääräisen kilohinnan ja keskimääräisten tuotantokustannusten välisen erotuksen suuruinen. (Tarkistus 11) 1 artiklan 1 kohta >Alkuperäinen teksti> 1. Tässä asetuksessa otetaan käyttöön toimet luonnollisen hunajan tuotannon ja kaupan pitämisen edellytysten kehittämiseksi. Toimet sisältyvät kansallisiin ohjelmiin. >EP:n äänestyksessä hyväksytty teksti> 1. Tässä asetuksessa määritellään luonnollisen hunajan tuotannon ja kaupan pitämisen edellytysten kehittämistoimien soveltamista koskevat yleiset säännöt. Jäsenvaltiot laativat vuosittain mehiläishoitoalansa tilanteen ja tarpeiden mukaisia ohjelmia, jotka sisältävät erityisesti mehiläishoitajien ja mehiläishoidon tilanteen parantamiseen tähtääviä toimia, ja esittelevät nämä ohjelmat komissiolle. (Tarkistus 12) 1 artiklan 2 kohta >Alkuperäinen teksti> 2. Toimet ovat seuraavat: >EP:n äänestyksessä hyväksytty teksti> 2. Kansallisiin ohjelmiin voidaan sisällyttää seuraavia toimia: I. Varroa-punkin ja siihen liittyvien tautien vastaiset toimet sekä mehiläispesien käsittelyolosuhteiden parantaminen >EP:n äänestyksessä hyväksytty teksti> II. Tuotannon ja kaupan pitämisen edellytysten parantaminen >Alkuperäinen teksti> a) mehiläishoitajille ja mehiläishoitajien yhteenliittymien laitoksille annettava tekninen apu hunajan tuotannon laadun ja keräämisen parantamiseksi; >EP:n äänestyksessä hyväksytty teksti> a) mehiläishoitajille ja heidän yhteenliittymilleen annettava tekninen apu mehiläistuotteiden tuotannon ja kaupan pitämisen edellytysten parantamiseksi; >Alkuperäinen teksti> b) varroa-punkin ja siihen liittyvien tautien torjunta sekä mehiläispesien käsittelyolosuhteiden, sadonkorjuun, hunajan varastoinnin ja pakkaamisen kehittäminen; >EP:n äänestyksessä hyväksytty teksti> b) toimenpiteet sadonkorjuun, hunajan varastoinnin ja pakkaamisen kehittämiseksi; >Alkuperäinen teksti> c) alppilaiduntamisen järkeistäminen; d) hunajan fysikaalis-kemiallisia ominaisuuksia määrittävien laboratorioiden tukitoimenpiteet; >EP:n äänestyksessä hyväksytty teksti> c) alppilaiduntamisen järkeistäminen; d) hunajan fysikaalis-kemiallisia ominaisuuksia määrittävien laboratorioiden tukitoimenpiteet; >Alkuperäinen teksti> e) yhteistyö hunajan laadun parantamista koskevien tutkimusohjelmien toteuttamiseen erikoistuneiden järjestöjen kanssa. >EP:n äänestyksessä hyväksytty teksti> e) yhteistyö hunajan laadun parantamista koskevien tutkimusohjelmien toteuttamiseen erikoistuneiden järjestöjen kanssa; >EP:n äänestyksessä hyväksytty teksti> ea) kaikki sellaiset toimet, jotka soveltuvat hunajan tai muiden mehiläistuotteiden tuotannon ja kaupan pitämisen edellytysten parantamiseen. (Tarkistus 13) 2 artikla >Alkuperäinen teksti> Voidakseen päästä osallisiksi 3 artiklassa tarkoitetusta osarahoituksesta jäsenvaltioiden on suoritettava tutkimus mehiläishoitoalan rakenteesta alueellaan sekä tuotannon että kaupan pitämisen osalta 1 päivään heinäkuuta 1997 mennessä. >EP:n äänestyksessä hyväksytty teksti> Jäsenvaltiot tekevät säännöllisin väliajoin ja ensimmäisen kerran viimeistään vuosi tämän asetuksen voimaan astumisen jälkeen yhteistyössä komission kanssa tutkimuksen mehiläishoitoalan rakenteesta alueellaan sekä mehiläishoitajien määrän ja tuotannon määrän selvittämisen että kaupan pitämisen ja hinnanmuodostuksen osalta. (Tarkistus 14) 3 artiklan toinen ja kolmas kohta >Alkuperäinen teksti> Yhteisö osallistuu kansallisten ohjelmien rahoitukseen 50 prosenttiin asti jäsenvaltioiden kustannuksista. Rahoituksen viitemäärä tämän asetuksen täytäntöönpanon osalta on 15 miljoonaa ecua vuodessa. >EP:n äänestyksessä hyväksytty teksti> Yhteisö rahoittaa komission 4 artiklassa määritellyn menettelyn mukaisesti hyväksymät kansalliset ohjelmat kutakin jäsenvaltiota varten määriteltyyn ohjeelliseen ylärajaan asti, jonka neuvosto määrittelee komission ehdotuksen perusteella kuultuaan Euroopan parlamenttia ja ottaen huomioon 2 artiklan mukaisten tutkimusten tulokset. (Tarkistus 15) 3 artiklan viides kohta >Alkuperäinen teksti> Osarahoituksessa otetaan huomioon jäsenvaltioille 1 artiklan 1 kohdassa tarkoitetusta ohjelmasta kunkin vuoden 15 päivään lokakuuta mennessä aiheutuneet kustannukset. >EP:n äänestyksessä hyväksytty teksti> Yhteisön rahoituksen saamiseksi jäsenvaltioiden on esitettävä 1 artiklan 1 kohdassa tarkoitetut ohjelmat komissiolle viimeistään kunkin vuoden 15 päivänä elokuuta, ja komissio päättää niiden hyväksymisestä viimeistään 15 päivänä lokakuuta 4 artiklassa esitetyn menettelyn mukaisesti. (Tarkistus 16) 4 artiklan ensimmäinen kohta >Alkuperäinen teksti> Edellä olevan 1 artiklan 1 kohdassa tarkoitetut ohjelmat on laadittu suorassa yhteistyössä mehiläishoidon tuotantoketjua edustavien ammatillisten järjestöjen kanssa. Ne annetaan tiedoksi komissiolle, joka päättää niiden hyväksymisestä muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 17 artiklassa säädettyä menettelyä noudattaen. >EP:n äänestyksessä hyväksytty teksti> Edellä olevan 1 artiklan 1 kohdassa tarkoitetut ohjelmat on laadittu suorassa yhteistyössä mehiläishoidon tuotantoketjua edustavien ammatillisten järjestöjen ja osuuskuntien kanssa. Ne annetaan tiedoksi komissiolle, joka päättää niiden hyväksymisestä muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 17 artiklassa säädettyä menettelyä noudattaen. (Tarkistus 17) 4 artiklan toinen kohta >Alkuperäinen teksti> Nämä ohjelmat eivät koske tavoitteiden 1, 5 b ja 6 kohdealueiden toimenpideohjelmiin kirjattuja toimia. >EP:n äänestyksessä hyväksytty teksti> Nämä ohjelmat eivät koske jäsenvaltioiden tavoitteiden 1, 5 b ja 6 kohdealueiden toimenpideohjelmien mukaisesti toteuttamia toimia. (Tarkistus 18) 5 artikla >Alkuperäinen teksti> Tämän asetuksen soveltamista koskevat ja erityisesti valvontatoimenpiteisiin liittyvät yksityiskohtaiset säännöt annetaan asetuksen (ETY) N:o 2771/75 17 artiklassa säädettyä menettelyä noudattaen. >EP:n äänestyksessä hyväksytty teksti> Tämän asetuksen soveltamista koskevat ja erityisesti 1, 2 ja 3 artiklaan ja valvontatoimenpiteisiin liittyvät yksityiskohtaiset säännöt annetaan asetuksen (ETY) N:o 2771/75 17 artiklassa säädettyä menettelyä noudattaen. (Tarkistukset 22 ja 19) 6 artikla >Alkuperäinen teksti> Komissio esittää neuvostolle joka kolmas vuosi, ja ensimmäisen kerran viimeistään (1 päivänä heinäkuuta 2000), kertomuksen tämän asetuksen soveltamisesta. >EP:n äänestyksessä hyväksytty teksti> Komissio esittää neuvostolle ja Euroopan parlamentille joka kolmas vuosi, ja ensimmäisen kerran viimeistään 1 päivänä heinäkuuta 2000, kertomuksen tämän asetuksen soveltamisesta. Komissio esittää tarvittaessa 2 artiklan mukaisesti tehdyissä tutkimuksissa saadun luotettavan tilastotiedon perusteella lisätoimenpiteitä alan vaatimusten täyttämiseksi. (Tarkistus 20) 6 a artikla (uusi) >EP:n äänestyksessä hyväksytty teksti> 6 a artikla Asetuksen N:o 2328/91 (ETY) 19 artiklan 1 kohdan a alakohta kuuluu seuraavasti: «a) Kun on kysymys nautojen, lampaiden, vuohien tai hevosten tuotannosta tai mehiläishoidosta tasaushyvitys lasketaan kotieläinmäärän mukaan. Myönnettävä hyvitys saa olla enintään 102 ecua nautayksikköä kohti. Hyvityksen kokonaismäärä saa olla enintään 102 ecua hehtaarilta tilan kokonaisrehualaa kohti. Tämä hehtaarirajoitus ei koske mehiläishoitoa. Muuntotaulukko nauta-, hevoseläin-, lammas- ja vuohimäärän sekä mehiläisyhdyskuntien muuntamiseksi nautayksiköiksi on liitteessä I.» (Tarkistus 21) 6 b artikla (uusi) >EP:n äänestyksessä hyväksytty teksti> 6 b artikla Asetuksen N:o 2328/91 (ETY) liite I kuuluu seuraavasti: «LIITE I >EP:n äänestyksessä hyväksytty teksti> Asetuksen 6 artiklan 5 kohdassa ja 19 artiklan 1 kohdan a alakohdassa tarkoitettu taulukko nautojen, hevoseläinten, lampaiden, vuohien ja mehiläisyhdyskuntien lukumäärien muuntamiseksi kotieläinyksiköiksi (KY) >EP:n äänestyksessä hyväksytty teksti> Sonnit, lehmät ja muut yli 2-vuotiaat nautaeläimet, yli 6- kuukautiset hevoseläimet 1,0 KY >EP:n äänestyksessä hyväksytty teksti> Nautaeläimet 6 kuukaudesta kahteen vuoteen 0,6 KY >EP:n äänestyksessä hyväksytty teksti> Lampaat 0,15 KY Vuohet 0,15 KY Mehiläisyhdyskunnat 0,15 K Y >EP:n äänestyksessä hyväksytty teksti> Lampaiden ja vuohien sekä mehiläisyhdyskuntien kertoimia sovelletaan kaikkiin 6 artiklan 5 kohdassa ja 19 artiklan 1 kohdassa annettuihin nautayksikköjen määriin.» Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä (KOM(96)0596 - C4-0031/97 - 96/0282(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(96)0596 - 96/0282(CNS)) ((EYVL C 378, 13.12.1996, s. 20)), - neuvoston kuultua sitä EY:n perustamissopimuksen 42 ja 43 artiklan mukaisesti (C4-0031/97), - ottaa huomioon työjärjestyksensä 58 artiklan, - ottaa huomioon maataloutta ja maaseudun kehittämistä käsittelevän valiokunnan mietinnön ja budjettivaliokunnan lausunnon (A4-0191/97), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.